OpenLLM-France/wikimedia huggingface dataset:
# Anuncis classificats

Els anuncis classificats són anuncis que es publiquen a la premsa escrita (diaris o revistes) i en mitjans digitals per oferir i demandar productes i serveis.

## A la premsa escrita

Solen formar part d'una secció on empreses o particulars poden publicar avisos, sovint pagant una quantitat monetària, i estan organitzats per categories per facilitar la recerca (immobles, automotors, ocupacions, computació, relacions personals, etc.) Cada anunci consta d'una breu descripció i les dades per contactar, en algunes ocasions inclou el valor del producte. Hi ha fins i tot publicacions dedicades especialment als avisos o anuncis classificats d'una categoria determinat, generalment d'habitatges, automòbils o articles de segona mà.

## A Internet

Amb l'aparició d'Internet, les tècniques digitals s'han desenvolupat i professionalitzat, relegant a la premsa escrita a un segon pla en anuncis classificats. La gran majoria d'aquestes publicacions digitals són gratuïtes per als usuaris en tenir uns costos de manteniment dels seus infraestructura respecte als mitjans impresos.
A Internet, els anuncis classificats han adquirit una nova perspectiva, les persones que anteriorment estaven forçades a pagar per publicar els seus classificats a la premsa escrita, ara opten per aquesta nova alternativa, que en la majoria dels casos és gratuïta. Un clar exemple d'això és Craigslist, el primer portal d'anuncis classificats americà. La revista PC World l'ha posat entre els 3 millors productes del 2006 amb més de sis milions de visitants.
Aquestes pàgines neixen com una solució, com un punt de venda entre particulars i empreses, fent de cadascuna d'elles un "mercat virtual", on trobar gangues, vendre les coses que ja no et serveixen o trobar aquell objecte que sempre anaves cercant per les botigues.
Des de 2007 han aparegut cercadors verticals de classificats que afegeixen tota l'oferta i ajuden l'usuari a trobar l'anunci que busca més ràpidament.

## Enllaços externs

* Nosaltres
* Classificats
* Classificats Arxivat 2022-01-18 a Wayback Machine.
# Djebel al-Xams

Djebel al-Shams (o Gebel esh Shams) fou un llogaret d'Egipte uns 8 km al sud d'Abu Simbel que tenia la tomba d'un personatge anomenat Paser, virrei de Kus sota el regne d'Ai. El sepulcre fou desplaçat vers 1970 per la UNESCO a uns 5 km del seu antic emplaçament i fou salvat així de ser cobert per les aigües del Llac Nasser que van inundar el poble.
# Paul Miry

Paul Pierre Miry (Gant, 14 d'agost, 1868 - Ixelles, 11 de març, 1926), fou un violoncel·lista i violinista belga.
Va ser professor especialitzat en música de cambra al Conservatori de Brussel·les, i un dels seus alumnes entre 1920/23, fou André Sas Orchassal.
El seu fill Karel Miyi també és músic.

## Obres

* Aspiration. Violin and piano, (Paul Klinck, (violí), Katrijn Friant, (piano).
* Dance napolitaine. Violin and piano, idem .
* Taccolata di tarantella. Violin and piano, idem.
* Priere. Violin and piano, idem.

## Referències

* http://composers-classical-music.com/m/MiryPaul.htm
# Can Belluguins

Can Belluguins o Can Misserprats és una masia d'Argentona (Maresme) inclosa a l'Inventari del Patrimoni Arquitectònic de Catalunya.

## Descripció

És un edifici de tres plantes. A la planta baixa hi ha l'entrada i l'escalinata a la dreta del celler de dos cossos, tots paral·lels a la façana principal, i dos pisos. La primera planta té la part de la terrassa al cos de la façana i els altres dos cossos de la mateixa planta per la distribució de cambres. La planta de les golfes té solament dos cossos, amb l'escala a continuació dels altres trams que la completen. El portal d'entrada és presidit pel relleu del sant patró de la casa.
El relleu esmentat ens indica que aquesta casa devia pertànyer a una entitat important i totalment desconeguda actualment. Dins de la casa es conserven dues arcades que separen les dues naus.

## Referències

* 1 2 3 4 «Can Misserprats». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2016].
# Falciot de Bradfield

El falciot de Bradfield (Apus bradfieldi) és una espècie d'ocell de la família dels apòdids (Apodidae) que habita camp obert de les terres baixes del sud-oest d'Angola, Namíbia, i nord de Sud-àfrica.
# Llinars (Torallola)

Llinars és una partida rural constituïda per camps de conreu, actualment en bona part abandonats, del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Torallola.
Està situada al sud de Torallola, just al sud dels Trossos del Torallola de Mingo, al límit meridional del terme municipal. Són al nord-oest de la partida de Solans i al sud-oest de la Costa de Toni, a ponent de los Planells, a l'esquerra del barranc del Solà.

## Enllaços externs

* Institut Cartogràfic de Catalunya; cal fer dos passos d'aproximació
# Anupam Kher

Anupam Kher (Hindi:अनुपम खेर, Shimla (Índia), 7 de març de 1955) és un actor hindu. Ha actuat en més de 200 films de Bollywood i en diverses pel·lícules angleses.

## Filmografia

* Dirty Politics (2015)
* Roy (2015)
* Sharafat Gayi Tel Lene (2015)
* Baby (2015)
* Prem Ratan Dhan Payo (2015)
* The Shaukeens (2014)
* Super Nani (2014)
* Happy New Year (2014)
* Ekkees Toppon Ki Salaami (2014)
* Daawat-e-Ishq (2014)
* Singham Returns (2014)
* Shongram (2014)
* Main Tera Hero (2014)
* Gang of Ghosts (2014)
* Welcome Back Gandhi (2014)
* Yamla Pagla Deewana 2 (2013)
* Gori Tere Pyaar Mein (2013)
* Chashme Baddoor (2013)
* Special 26 (2013)
* Mai (2013)
* Winds of Change (2012)
* Jab Tak Hai Jaan (2012)
* Mr. Bhatti on Chutti (2012)
* Kyaa Super Kool Hain Hum (2012)
* Silver Linings Playbook (2012)
* Chaar Din Ki Chandni (2012)
* Desi Boyz (2011)
* Mausam (2011)
* Pranayam (2011)
* Yeh Faasley (2011)
* Chatur Singh Two Star (2011)
* Naughty @ 40 (2011)
* Pyaar Impossible (2011)
* Allah Ke Banday (2010)
* You Will Meet a Tall Dark Stranger (2010)
* Striker (2010)
* Victory (2009)
* Wake Up Sid (2009)
* Yeh Mera India (2009)
* Dil Bole Hadippa! (2009)
* Sankat City (2009)
* Chatur Singh Two Star (2009)
* Tera Mera Ki Rishta (2009)
* Morning Walk (2009)
* God Tussi Great Ho (2008)
* Meerabai Not Out (2008)
* Zamaanat (2008)
* De Taali (2008)
* Tahaan (2008)
* A Wednesday! (2008)
* C Kkompany (2008)
* Striker (2008)
* The Other End of the Line (2008)
* Bhopal Movie (2008)
* Jaane Bhi Do Yaaron (2007)
* Lust, Caution (2007)
* Victoria No. 203 (2007)
* Laaga Chunari Mein Daag (2007)
* Shakalaka Boom Boom (2007)
* Apna Sapna Money Money (2006)
* Vivah (2006)
* Jaan-E-Mann (2006)
* Khosla Ka Ghosla (2006)
* Chup Chup Ke (2006)
* Shaadi Se Pehle (2006)
* Rang De Basanti (2006)
* Sarkar (2005)
* Paheli (2005)
* Main Aisa Hi Hoon (2005)
* La noia de les espècies (The Mistress of Spices) (2005)
* Maine Gandhi Ko Nahin Mara (2005)
* Kyaa Kool Hai Hum (2005)
* Veer-Zaara (2004)
* Bodes i prejudicis (Bride & Prejudice) (2004)
* Bend It Like Beckham (2002)
* Refugee (2000)
* Kaho Naa... Pyaar Hai (2000)
* Kya Kehna (2000)
* Mohabbatein (2000)
* Kuch Kuch Hota Hai (1998)
* Gudgudee (1997)
* Chaahat (1996)
* Papa Kehte Hain (1995)
* Dilwale Dulhania Le Jayenge (1995)
* Hum Aapke Hain Kaun...! (1994)
* 1942: A Love Story (1993)
* Shola aur Shabnam (1992)
* Zindagi Ek Jua (1992)
* Dil Hai Ke Manta Nahin (1991)
* Hum (1991)
* Lamhe (1991)
* Saudagar (1991)
* Dil (1990)
* ChaalBaaz (1989)
* Chandni (1989)
* Daddy (1989)
* Parinda (1989)
* Ram Lakhan (1989)
* Tridev (1989)
* Tezaab (1988)
* Zakhmi Aurat (1988)
* Karma (1986)
* Arjun (1985)
* Utsav (1984)
* Saaransh (1984)
* Apmaan (1982)

## Referències

* ↑ IANS «Been there, done that! Anupam Kher starts shooting for 501st film». The Economic Times. IANS [Consulta: 24 juny 2011].
* ↑ «Anupam Kher Awards: List of awards and nominations received by Anupam Kher». [Consulta: 18 maig 2020].

## Enllaços externs

* Anupam Kher Foundation Arxivat 2013-05-28 a Wayback Machine. (anglès)
* Anupam Kher's Actor Prepares (anglès)
# David Arthur Faraday

Va ser la víctima num. 1 del "zodiac" el 20 de Desembre de 1968 va ser assassinat al llac Herman junt amb la seva parella Betty Lou Jensen, els dos van anar a passar a tarda al llac, una cita en un lloc on podien trobar la intimitat, van dirigirse allà en cotxe, a les 22:00 p.m el seu suposat assassí va dirigir-se allà també, a les 23:00 p.m un testimoni va verificar haver vist 2 cotxes, la policia va trobar els cossos i, en veure'n la causa de la mort van trobar una arma del calibre 22 i amb la diferencia en que el noi només presentava 1 tret al cap i la noia 5 i a l'esquena, la noia estava a vuit metres del noi, ell estava lligat de mans i peus a la vora del llac, la noia al contrari estava a pocs metres d'un arbre tal·lat amb una fira, que la policia va haver d'investigar, es tractava d'una marca de punteria d'un fusell, una rodona amb una creu al mig, fins al 5 de juliol de 19 69 no van saber que seria aquella marca.
# Park Joo-Ho

Park Joo-Ho (Seül, Corea del Sud, 16 de gener de 1987) és un futbolista sud-coreà. Va disputar 11 partits amb la selecció de Corea del Sud.

## Referències

* ↑ National Football Teams
# Carraspic comú

El carraspic o carraspic comú, Iberis saxatilis, és una planta de l'ordre de les Brassicals.

## Particularitats

Planta de 5 à 10 cm de fulla perenne i flors asimètriques. És molt similar al carraspic sempreverd (Iberis sempervirens) però creix en mates més petites i compactes.
Es troba normalment entre roques i en esquerdes de penya-segats i avencs als Alps i als Pirineus.

## Referències

* Taxonomia (francès)
* Iberis - Flors del Rosselló Arxivat 2011-02-05 a Wayback Machine.
# Fersman (cràter)

Fersman és un gran cràter d'impacte situat en la cara oculta de la Lluna. Es troba a l'est del cràter Pounting i a l'oest-nord-oest de Weyl. Al sud es troba l'enorme plana emmurallada del cràter Hertzsprung.
Es tracta d'un cràter amb una vora exterior desgastada i de baixa altura. El brocal sud-est i el sòl interior oriental es caracteritzen per dipòsits d'ejecció amb tendència de sud-est a nord-oest. També mostra una sèrie gairebé lineal de petits cràters que comencen al sud-est del cràter principal, i continuen uns 100 km al nord-oest del cràter. La cadena s'interromp a l'altre costat de l'interior del cràter, i continua de nou prop del bord nord.
Diversos altres cràters petits apareixen en tot la plataforma interior, incloent una agrupació al sud del punt mitjà. El borda mostra una corba cap a fora, amb els laterals sud-est, nord i sud irregulars. Un petit cràter insert en la paret interior occidental.

## Vegeu també

* Llista de cràters lunars
* Selenografia

## Referències

* ↑ Mapa lunar de la NASA
* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Fersman (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon».
* «LROC :: QuickMap - Targeting Mapa LROC» (en anglès). [Consulta: 21 juny 2018].
* «The-moon.wikispaces.com: Fersman» (en anglès). Arxivat de l'original el 2018-03-02. [Consulta: 21 juny 2018].
# Brodzany

Brodzany és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1293.
# Llengües teke-mbedes

Les llengües Teke–Mberes És un grup intermedi proposat de les llengües bantus, codificades com de la Zona B.50–80 a la classificació de Guthrie, juntament Songo. Segons Nurse& Philippson (2003), són:
* Nzebi (B.50)
* Mbete (B.60)
* Teke (B.70–80) (diverses llengües que conformen un node)
* Songo (H.20)
L'Ethnologue suggereix que el dialecte Songo del Yansi (B.80) podria ser el mateix que el Songo d'aquest grup.

## Referències

* Nurse& Philippson (2003), The Bantu Languages.
# Cmap Tools

Cmap Tools és un programari multiplataforma de creació i edició de mapes conceptuals per mitjà d'unes aplicacions escrites en Java. Fou desenvolupat pel professor Alberto Cañas i el seu equip de l'IHMC (Institute for Human and Machine Cognition, Pensacola, Estats Units). Permet tant el treball local individual, com a Internet. Possibilita la navegació pels mapes realitzats. Té una interfície senzilla i fàcil d'utilitzar. Està disponible en català.
Ens ofereix moltes plantilles llestes per a usar i força objectes: figures geomètriques, molts tipus de fletxes, estrelles ... encara que permet, també, pujar imatges des del nostre ordinador. Es poden fer diversos mapes alhora que es col·loquen en diferents pestanyes. Permet convidar col·laboradors, afegir comentaris i enviar el mapa per correu. D'altra banda, es pot exportar com a imatge o PDF per desar-lo al nostre ordinador.
Està disponible per a Windows, Linux, Mac OS X i Solaris.

## Utilitat

Es tracta d'un programa on es poden crear de mapes conceptuals, és a dir, ajuda a organitzar els coneixements i ampliar la relació d'hom amb el tema.
Aquest programa permet construir, compartir i discutir models de coneixement en molt poques passes. Es pot fer servir el mapa conceptual com a instrument didàctic eficaç per presentar continguts d'un tema.

## Aplicacions

Les aplicacions a dur a terme són molt variades, des d'organitzar una simple trobada familiar fins als complexos mapes de desenvolupament dins d'un laboratori i/o gran empresa.
També es pot fer servir per a estructurar les feines, ja siguin de com portar la casa fins a l'organització dels apunts, com estudiar i en quina intensitat es farà.

## Referències

* ↑ El “Cmap-Tools”, software para la creación de mapas conceptuales, una caja de herramientas para potenciar el autoaprendizaje (castellà) PDF
* Curs: Elaboració de mapes conceptuals amb CMapTools Arxivat 2009-12-14 a Wayback Machine. PDF
* Construyendo sobre Nuevas Ideas Constructivistas y la Herramienta CmapTools para Crear un Nuevo Modelo para Educación (castellà) PDF

## Enllaços externs

* Web de Cmap Tools
* Bloc sobre el programa (castellà)
# Cristina Umaña

Cristina Umaña (Ibagué, Tolima, 24 de desembre de 1974) és una actriu colombiana. Va estudiar interpretació al Centro de Educación Artística de Televisa del 1993 al 1995. En Colombia, va protagonitzar telenoveles com Yo amo a Paquita Gallego i La mujer del presidente.

## Filmografia

* Lecciones para un Beso (2011)
* Dios los Junta y Ellos se Separan (2006)
* El Rey (2004)
* ¿Quién Paga el Pato? (2000)
* Mira Quien te Mira (1999)
* Malamor (1999)

## Televisió

* Mujeres asesinas (2008)
* La dama de Troya (2008)
* Capadocia (2008)
* Tiempo final (2007)
* Vuelo 1503 (2005)
* Todos quieren con Marilyn (2004)
* Punto de giro (2003)
* Siete veces amada (2002)
* Traga maluca (2000)
* Amores como el nuestro (1998)
* La mujer del presidente (1997)
* Yo amo a Paquita Gallego (1997)
* Cartas a Harrison (1996)
* Mascarada (1996)
* Oro (1996)

## Premis

* Premios TvyNovelas-Mejor actriz antagónica (2005)
* Premios TvyNovelas-Mejor actriz protagonista (1999)
* Premios TvyNovelas-Mejor actriz de reparto (1999)
* Festival Internacional de Cine de Cartagena (1998)
* Premios Shocks-Actriz revelación (1998)

## Referències

* ↑ http://www.angelfire.com/art2/cristina/filmo.htm

## Enllaços externs

* Cristina Umaña - Lloc web oficial (castellà)
# David Asensio López

David Asensio López (Usurbil, 30 de maig de 1980) és un futbolista professional basc, que ocupa la posició de davanter.

## Trajectòria

Després de passar per l'Antiguoko i pel CD Baskonia, a la campanya 99/00 fa el doble debut a l'Athletic de Bilbao B i al primer equip, tot jugant contra l'Atlètic de Madrid a la màxima categoria. A la temporada següent també juga amb el filial i apareix en un encontre de Primera.
Sense continuïtat a l'Athletic Club, la temporada 01/02 marxa al CF Extremadura, amb qui juga 13 partits i baixa a Segona B. Per a l'any següent, recala a l'Alacant CF. Durant tres temporades hi militaria a l'equip valencià, sent una de les peces clau en la davantera alacantina.
L'estiu del 2005 retorna a la Segona Divisió, ara a la SD Eibar, amb qui viurà primer un descens a Segona B, i després el retorn a la categoria d'argent. La temporada 07/08 viu un altre descens, ara amb el Palencia CF a Tercera Divisió. L'estiu del 2009 fitxa per la SD Beasain, també de Tercera.

## Enllaços externs

* Fitxa del jugador
# Carrascosa de Abajo

Carrascosa de Abajo és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].
# Florencio Delgado

Florencio Manuel Delgado (n. Córgomo, Villamartín de Valdeorras, Orense; 27 d'agost de 1903 - Fair Oaks. els Estats Units; 14 de maig de 1987) va ser un escriptor en gallec.
Va fer estudis universitaris a la Universitat de Valladolid, on es va llicenciar en Dret, passant a exercir com advocat a O Barco de Valdeorras. El 1933 va ingressar al Partit Galeguista. Després d'esclatar la Guerra Civil, va aconseguir escapar de la repressió iniciada a la comarca de Valdeorras pels revoltats al juliol de 1936, fins a aconseguir arribar a Porto, a Portugal, des d'on va poder traslladar-se a Bordeus (França) per a arribar a la Barcelona republicana al gener de 1938.
En aquest mateix any va accedir a l'executiva del Partit Galeguista com a Secretari de Propaganda. Després de finalitzar la Guerra Civil va marxar a l'exili a Mèxic, país on es va establir definitivament.
Va morir el 14 de maig de 1987 a Fair Oaks (els Estats Units) als 83 anys.

## Obra

* Bebedeira, 1934 (poemari).
* Poesia anglesa e francesa abocada ao galego. 1949 (en col·laboració amb Plácido R. Castro i Lois Tobío Fernández).
* Galícia infinda, 1963
* O soño do guieiro, 1983

## Referències

* ↑ «Florencio Delgado Gurriarán, o poeta na elástica fronteira» (en castellà), 16-05-2022. [Consulta: 16 maig 2022].
* ↑ «Florencio Delgado, la identidad poética de la Galicia exiliada en México». [Consulta: 16 maig 2022].
# Pedro G. Romero

Pedro G. Romero (Aracena, Huelva, 1964) és un artista i crític d'art espanyol que es va llicenciar en Belles Arts a Sevilla, ciutat on viu i treballa. És un artista polifacètic que ha dut a terme una intensa activitat a través de múltiples disciplines: escultor, pintor, performer, autor teatral, guionista, etc., a més de crític d'art i literatura, editor, assagista i expert en flamenc. El tema central del seu treball és la reflexió i la recerca sobre la imatge com a punt de resistència davant el temps, ja sia un temps històric, biològic, psicològic o verbal. En els seus treballs es constata una preocupació constant per la desaparició de l'autoria.

## Biografia

El 1986 fa la seva primera exposició individual i el 1988 exposa Magatzem d'idees a la sala Montcada de la Fundació la Caixa, a Barcelona. Entre el 1988 i el 1992 mostra a la Galería Fúcares de Madrid exposicions com R.A.R.O. i Un mundo raro. Va projectar La sección áurea, títol de l'exposició del 1989 a la Fundación Luis Cernuda de Sevilla. Des del 1987 comença a exposar les seves sèries sobre la bomba atòmica, com El tiempo de la bomba (sala d'Unicaja, Màlaga, 1993) o El saco de la risa (Galería Tomás March, València, 1995) o El fandango de la bomba (Diputación de Huelva, 1996). També fa exposicions individuals en ciutats com Barcelona, Nova York o Milà, i països com el Brasil o Alemanya. Des de l'any 2000 treballa en els projectes de l'Archivo F.X. i Máquina P.H., en què té com a material de treball la iconoclàstia i el flamenc, respectivament.
La seva obra està en col·leccions com la del MACBA, la de la Fundació “La Caixa”, el Museo Nacional Centro de Arte Reina Sofía, el Museu de Belles Arts d'Àlaba, la Diputació de Granada i el Centro Andaluz de Arte Contemporáneo.

## Referències

* ↑ «Pedro G.Romero». web. MACBA. Arxivat de l'original el 11 d’abril 2015. [Consulta: 6 abril 2015].
# Bildu

Bildu (Reunir-se en èuscar) fou una coalició política amb una ideologia nacionalista basca i d'esquerres, i ubicada dins el denominat pol sobiranista i independentista, conformada pels partits Eusko Alkartasuna i Alternatiba, la plataforma ciutadana Herritarron Garaia i altres independents abertzales i d'esquerres.
Va presentar candidatures a diversos processos electorals que es van celebrar durant el mes de maig de 2011, com són les eleccions al Parlament de Navarra, les Juntes Generals d'Àlaba, Guipúscoa i Biscaia, i les eleccions locals al País Èuscar del Sud. D'altra banda, els seus components han afirmat la seva voluntat de continuar el projecte de coalició més enllà de les eleccions de 2011. El seu successor és Euskal Herria Bildu.

## Vegeu també

* Euskal Herria Bildu

## Referències

* ↑ «Bildu acude a las elecciones con un proyecto a largo plazo» (en castellà). Gara, 04-04-2011. Arxivat de l'original el 2012-08-25. [Consulta: 6 maig 2011].

## Enllaços externs

* Pàgina oficial de Bildu (basc) (castellà)